**Plán výchovného poradcu**

**na šk. rok 2017/2018**

Plán práce výchovného poradcu je vypracovaný na základe plánu práce školy na školský rok 2017/2018 a pedagogicko-organizačných pokynov na tento školský rok. Základným podkladovým dokumentom plánu je zákon NR SR č. 245/2008 (školský zákon) a vyhláška MŠ SR o základnej škole (č. 320/2008).

Náplňou práce výchovného poradcu je školské poradenstvo v otázkach výchovy, vzdelávania a profesijnej orientácie detí a v oblasti prevencie problémového a delikventného vývinu detí. Ponúka rodičom a žiakom služby vo vyššie uvedených oblastiach, ktoré vykonáva v koordinácii s vedením školy, s učiteľmi, so školským špeciálnym asistentom a odbornými zamestnancami poradenských zariadení.

Okruh činností výchovného poradcu (VP) je špecifikovaný v POP na šk. rok 2017/2018. VP úzko spolupracuje s CPPPaP, zabezpečuje aj prepojenie školy s inými odbornými inštitúciami. Jeho práca je zameraná:

* na realizáciu individuálneho prístupu k žiakom, ktorí sú na základe stanovenej diagnózy integrovaní do systému bežného školstva
* na zabezpečenie diagnostikovania porúch v správaní a v učení žiakov
* na identifikáciu nadaných a talentovaných žiakov a ich usmernenie
* na poradenstvo v oblasti ďalšieho štúdia a prechod na 2. stupeň Zš mimo svojho bydliska

**Hlavné úlohy činnosti výchovného poradenstva.**

* spolupracovať s pedagógmi školy priebežne monitorovať správanie žiakov, ich zmeny, podozrenie z akéhokoľvek druhu zanedbávania, odhalenie šikanovania, ubližovania, ohrozovania alebo zastrašovania žiaka žiakom,
* pomocou triednych učiteľov zabezpečiť užší kontakt s rodičmi pri riešení výchovných a vzdelávacích problémov žiakov
* intenzívne spolupracovať s triednymi učiteľmi, špeciálnym asistentom a koordinátorkami prevencie soc.- patologických javov
* spolupracovať s triednymi učiteľmi, s vedením školy a rodičmi v rámci tzv. otvorenej školy
* spolupracovať s triednymi učiteľmi pri riešení vzťahových problémov v triede
* aktuálne riešiť výchovno-vzdelávacie problémy žiakov s ohľadom na ich problémy, pomoc pri ich preklenutí, odkrývať ich pozitíva a silné stránky osobnosti, nájsť vhodné záujmy a záľuby, príp. pokúsiť sa zmeniť nevhodný životný štýl
* spolupracovať pri výchove slabo prospievajúcich a neprospievajúcich žiakov
* osobitnú starostlivosť venovať žiakom, ktorí majú sklony k záškoláctvu a prijímaním účinných preventívnych opatrení zamedziť jeho vzniku
* venovať pozornosť problémovým žiakom s poruchami správania, učenia a žiakom zo sociálne znevýhodnených rodín
* podporovať rozvoj osobnosti žiaka, rozvíjať u žiakov schopnosť prevziať zodpovednosť za seba a svoj rozvoj
* venovať pozornosť výkonovým zlyhaniam žiakov, narušeniu študijnej motivácie, nedodržiavaniu psychohygienických zásad štúdia, adaptačným problémom pri vstupe na ZŠ a špecifickým problémom nadaných žiakov
* poskytovať metodickú a informačnú pomoc žiakom, ale aj ich zákonným zástupcom pri riešení osobných, osobnostných, výchovných a vzdelávacích problémov

\* Výchovné poradenstvo : **utorok od 14.00 – 15.00 hod Mgr. Petra Repová**

 **kontakt: petra.triedna@gmail.com**